NORAKSTS

|  |  |
| --- | --- |
| 30.04.2020. | Nr.7/27 |

###### GROZĪJUMI JELGAVAS PILSĒTAS DOMES 2020.GADA 3.APRĪĻA LĒMUMĀ NR.5/1 „JELGAVAS PILSĒTAS PAŠVALDĪBAS ATBALSTS ĒDINĀŠANAI IZGLĪTOJAMIEM ĀRKĀRTĒJĀS SITUĀCIJAS LAIKĀ”

 (ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 21.panta pirmās daļas 27.punktu, likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 19.pantu, Ministru kabineta 2020.gada 12.marta rīkojumu Nr.103 „Par ārkārtējās situācijas izsludināšanu” un sakarā ar 2020.gada 16.aprīlī minētajā rīkojumā izdarītajiem grozījumiem, papildinot rīkojumu ar 4.3.4 apakšpunktu par valsts budžeta mērķdotācijas izlietojumu speciālo izglītības iestāžu izglītojamo ēdināšanai ārkārtējās situācijas laikā,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2020.gada 3.aprīļa lēmumā Nr.5/1 „Jelgavas pilsētas atbalsts ēdināšanai izglītojamiem ārkārtējās situācijas laikā” (turpmāk – lēmums) šādus grozījumus:

1. Izteikt lēmuma 1.punktu šādā redakcijā:

„1. No valsts budžeta mērķdotācijas brīvpusdienām un pašvaldības budžeta līdzekļiem sniegt atbalstu ēdināšanai 1.-9.klašu izglītojamajiem, kuru dzīvesvieta deklarēta Jelgavas pilsētas administratīvajā teritorijā, un, kuri nāk no trūcīgām, maznodrošinātām vai daudzbērnu ģimenēm, - pārtikas paku 12,00 *euro* (divpadsmit *euro* un 00 centi) apmērā nedēļā katram izglītojamajam, izņemot speciālo izglītības iestāžu izglītojamos.”

1. Papildināt lēmumu ar 2.¹ punktu šādā redakcijā:

„2.¹ Ar 2020.gada 16.aprīli no valsts budžeta mērķdotācijas speciālo izglītības iestāžu uzturēšanas izdevumiem sniegt atbalstu ēdināšanai Jelgavas pilsētas pašvaldības administratīvajā teritorijā esošo speciālo izglītības iestāžu izglītojamajiem – pārtikas paku 12,00 *euro* (divpadsmit *euro* un 00 centi) apmērā nedēļā katram izglītojamajam.”

1. Aizstāt lēmuma 3.punktā skaitļus un vārdus „1. vai 2.punktā” ar skaitļiem un vārdiem „1., 2. vai 2.¹punktā”.
2. Izteikt lēmuma 5.punktu šādā redakcijā:

„5. Lēmuma izpildi nodrošināt Jelgavas pilsētas pašvaldības iestādei „Jelgavas izglītības pārvalde”.”

1. Lēmums stājas spēkā ar 2020.gada 16.aprīli.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 30.aprīlī